Sámi Grand Prix 2021

Sámi Grand Prix 2021 lâi Sámi Grand Prix -juoigâm- já lávlumkišto, mon Säämi muusikfestivaal -servi ornij Kuovdâkiäinust Taažâ peln lávurduv cuáŋuimáánu 3. peeivi 2021 pessijâšmarkkânij ääigi. Tot lâi 31. tohe, ko kišto uárnejui. Juoigâmuási vuoitij tavesämmilâš Máhtte Ánte J. Sara olmoošjuáigusáin Karen Marianne, já lávlumuási vuoitij tavesämmilâš lávlumjuávkku Lávre&Hilda. Kišto maŋa DAT almostitij nurâldâhskiäru, mii siskeeld puoh uásálistei pittáid, njuolgist muusikpalvâlussáid neetist. 

Juoigâm- já lávlumuásih
Ovdebij iivij náál kištoost lijjii kyehti uási: juoigâmuási já lávlumuási.

Juoigâmuási 
Juoigâmuásist lijjii 10 uásálisted. Taam uási vuoitij kuovdâkiäinulâš Máhtte Ánte J. Sara, kii uásálistij nube keerdi kiišton. Sun juoigâi káálgus pittáin Karen Marianne. Nubben lâi kárášjuvlâš Kim Hallgeir Berg pittáin Anna Mathilde já kuálmádin lâi bardulâš Johan Anders Oskal pittáin Per Thomas Oskal.

Juoigâmuási uásálisteeh
 Staatâ teikkâ eennâm  Uásálistee  Juáigus    Kim Hallgeir Berg  Anna Mathilde   Johan Anders Oskal  Vilba, Per Thomas   Domna Khomjuk  Parrša vigket   Jörgen Stenberg  Mathias Larsson   Máhtte Ánte J. Sara  Karen Marianne   Hanna-Maaria Kiprianoff  Mannu maainâs   Ellen Ravna A. Triumf  Maikela Lena   Nils Johan Gaup  Niillas Elle Sara   Nils Lars Nilsen Eira  Jon Andreas Rognerud Eira   Nils Peder A. Gaup  Sara Risten Susanna

Lávlumuási 
Lávlumuásist lijjii 6 uásálistee. Uási vuoitij tavesämmilâš lávlumjuávkku Lávre&Hilda ađai Lávre Johan Eira já Hildá Länsman pittáin Jođi lea buoret go oru. Nubben lâi EiRA pittáin Máilmmi nieida já kuálmádin láin kieldâsämmiliih Roman Yakovlev já Yarsem Galkin pittáin Máinnas Sieidejávri birra.

Lávlumuási uásálisteeh
 Staatâ teikkâ eennâm  Uásálistee(h)  Laavlâ  /  Ailu Valle já Ingá Márjá Sarre  Beassášlihkku   EiRA  Máilmmi nieida   Bernt Mikkel Haglund  Stoagadit dolain /  Lávre & Hilda  Jođi lea buoret go oru   Roman Yakovlev já Yarsem Galkin  Máinnas Sieidejávri birra   Ingá Máiiá Blind  Fárrui

Áillohaš-muusikpalhâšume
Ive 2021 Áillohaš-muusikpalhâšume vuoitij Marja Helene Fjellheim Mortensson.

Käldeeh

*